**Ministru kabineta noteikumu projekta “Noteikumi par ārstniecības personu apmācības programmas saturu un apmācības nodrošināšanas kārtību konsultāciju sniegšanā grūtniecēm, kuras vēlas mākslīgi pārtraukt grūtniecību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par ārstniecības personu apmācības programmas saturu un apmācības nodrošināšanas kārtību konsultāciju sniegšanā grūtniecēm, kuras vēlas mākslīgi pārtraukt grūtniecību” (turpmāk – Projekts) ir izstrādāts saskaņā ar Seksuālās un reproduktīvās veselības likuma 5. panta piekto daļu, kurā noteiktās tiesību normas stāsies spēkā 2019. gada 1. jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts ir izstrādāts atbilstoši Seksuālās un reproduktīvās veselības likuma (turpmāk–Likums) 5. panta piektajā daļā ietvertajam deleģējumam, kas paredz Ministru kabinetam noteikt apmācības programmas saturu un kārtību, kādā tiks nodrošinātas to speciālistu apmācības, kuri būs tiesīgi sniegt konsultāciju grūtniecei, kura vēlas mākslīgi pārtraukt grūtniecību.Likums paredz, ka ginekologs (dzemdību speciālists) vai ģimenes ārsts izsniedz norīkojumu uz grūtniecības mākslīgu pārtraukšanu pēc sievietes vēlēšanās līdz grūtniecības 12. nedēļai, vienlaikus informējot sievieti par grūtniecības pārtraukšanas būtību, iespējamajiem medicīniskajiem sarežģījumiem, par iespēju saglabāt topošajam bērnam dzīvību, kā arī par iespēju ar 2019. gada 1. jūliju saņemt ārstniecības personas sniegtu konsultāciju. Šādas konsultācijas mērķis būtu sniegt grūtniecei detalizētu informāciju par grūtniecības pārtraukšanas gaitu, riskiem, kā arī alternatīvām izvēlēm, lai sagatavotu grūtnieci pārdomāta, apzināta un konkrētajai situācijai atbilstošākā lēmuma pieņemšanai, tai skaitā sniegt informāciju sievietei par sociālajām garantijām sievietēm un topošajam bērnam, iespējamo juridisko un psiholoģisko atbalstu. Lai nodrošinātu grūtniecei, kura vēlas mākslīgi pārtraukt grūtniecību, konsultācijas sniegšanu, ir jāparedz to ārstniecības personu apmācība, kuras sniegs grūtniecei minēto konsultāciju. Saskaņā ar Ministru kabineta 2006. gada 25. jūlija noteikumos Nr. 611 “Dzemdību palīdzības nodrošināšanas kārtība” noteikto, grūtnieces veselības aprūpi nodrošina ginekologs, dzemdību speciālists, ģimenes ārsts vai vecmāte, līdz ar to minētie speciālisti, apgūstot konkrēto apmācību programmu, būs tiesīgi sniegt grūtniecei, kura vēlas mākslīgi pārtraukt grūtniecību, iepriekš minēto konsultāciju. Projekts paredz iekļaut apmācību programmā tādas tēmas, kā: 1) sociālās garantijas sievietei un bērnam Latvijā; 2) nevalstisko organizāciju palīdzība no vardarbības cietušajām un sociāli nelabvēlīgos apstākļos nokļuvušām sievietēm; 3) iespējas nodot bērnu adopcijai; 4) grūtniecības mākslīgas pārtraukšanas norise, tai skaitā, tās tiesiskie un psihoemocionālie aspekti; 5) vardarbība pret sievietēm – atpazīšana un palīdzība; 6) kontracepcija. Projekta 1. pielikumā ir noteikts mācību programmas “Grūtniecības mākslīgas pārtraukšanas gaita, riski un alternatīvās izvēles grūtniecei, kura vēlas mākslīgi pārtraukt grūtniecību” saturs un apjoms (240 minūtes jeb 4 stundas).Atbilstoši Projektā paredzētajam, apmācību procesu būs tiesīgas nodrošināt Izglītības iestāžu reģistrā reģistrētas izglītības iestādes (turpmāk – apmācīttiesīga institūcija). Apmācību programmas 1. daļu, kurā ir iekļauti medicīniski jautājumi, atbilstoši šo noteikumu [1.](https://likumi.lv/ta/id/302349#piel3) pielikumam, būs tiesīgs pasniegt sertificēts ginekologs dzemdību speciālists vai ģimenes ārsts, ņemot vērā Ministru kabineta 2009. gada 24. marta noteikumos Nr. 268 “Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” noteiktās speciālistu rezidentūras laikā apgūtās detalizētās zināšanas dzemdniecībā, ginekoloģijā un ģimenes plānošanā.Savukārt, apmācību programmas 2. daļā iekļautās tēmas pasniegs atbilstošās jomas speciālists.  Projekta 2. pielikumā ir iekļauts apliecības par apgūto apmācību programmu paraugs.Paredzēts, ka Iestādes varēs organizēt minētās apmācības par maksu, vai, ņemot vērā, ka līdz 2022. gada 31. decembrim Eiropas Sociālā fonda projekta Nr. 9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” ietvaros tiek realizēta pieaugušo neformālās izglītības programma “Par grūtniecības mākslīgas pārtraukšanas gaitu, riskiem un alternatīvām izvēlēm grūtniecei, kura vēlas mākslīgi pārtraukt grūtniecību””, pieteikties minētajam projektam un nodrošināt ārstniecības personu apmācību veikšanu šīs programmas ietvaros. Saskaņā ar Projektā noteikto Noteikumi stājas spēkā 2019. gada 1. jūnijā. |
| 3. | Projekta izstrādē iesaistītās institūcijas | Latvijas Ginekologu un dzemdību speciālistu asociācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apmācīttiesīgās institūcijas, kuras nodrošinās ārstniecības personu apmācību; ārstniecības personas (ģimenes ārsti, ginekologi (dzemdību speciālisti), vecmātes), kuras apgūs apmācības programmu konsultācijas sniegšanā grūtniecei, kura vēlas mākslīgi pārtraukt grūtniecību;Ārsti (ginekologi, dzemdību speciālisti vai ģimenes ārsti) un citu nozaru speciālisti (juristi, sociālās jomas speciālisti, psihologi), kuri tiks iesaistīti apmācību nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. |
| Sabiedrības līdzdalība projekta izstrādē | Sabiedriskās apspriešanas ietvaros. |
| Sabiedrības līdzdalības rezultāti | Sabiedriskās apspriešanas ietvaros. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības reģistrā reģistrētās izglītības iestādes.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III., IV un V. sadaļa – Projekts šo jomu neskar.

Veselības ministre                                  I. Viņķele

Vīza: valsts sekretāre D. Mūrmane-Umbraško

Korņenkova 67876098

Viktorija.Kornenkova@vm.gov.lv